**ПРОГРАМА**

**ЗА УПРАВЛЕНИЕ**

**НА**

**ОБЩИНА ШУМЕН**

**2015 – 2019 г.**

**УПРАВЛЕНИЕ НА ОБЩИНСКИТЕ ФИНАНСИ**

**Стратегическа цел:** **Общинските финанси - ключов фактор за устойчивото развитие. Доброто управление на общинските финанси да създаде възможности за устойчиво и балансирано развитие на община Шумен.**

**Приоритет: Подобряване управлението на общинските финанси**

Срок за изпълнение – 2019г.

**Мерки и дейности:**

Обстоен преглед на дейностите и звената, финансирани от общинския бюджет с цел оптимизирането им;

Увеличаване на приходите от икономическа дейност. Постигане на по-голяма ефективност на дейностите в общинските предприятия. Анализ и преразглеждане на участията на общината в смесени дружества, с цел да се търсят икономически ползи и дивиденти за община Шумен;

Управлението на общинските финанси да осигурява финансов ресурс за подобряване на градската инфраструктура и благоустрояване на града, както и за поддържане на активите на такова равнище, което да позволява защита на извършените инвестиции и минимизиране на бъдещите разходи за тяхната експлоатация;

Създаване и внедряване на съвременна интегрирана информационна система за административно обслужване на гражданите и бизнеса в община Шумен;

Ежегоден анализ и предприемане на конкретни мерки за увеличаване на собствените приходи, включително чрез подобряване събираемостта на местните данъци и такси;

Оптимизиране управлението на общинската собственост чрез средно и дългосрочно планиране, като се подлагат на анализ и се предприемат коригиращи мерки;

Засилен контрол върху разходите и спазване на бюджетната дисциплина.

**Очаквани резултати:**

Утвърждаване на оптимизирана структура на общинската администрация;

По-добро разпределение на бюджетния ресурс между разпоредителите с бюджетни кредити;

Увеличаване на приходите в общинския бюджет. Повишаване на икономическия ефект за община Шумен от участието в смесени дружества;

Оптимално разпределение на средства от капиталовия трансфер за пътища и за други обекти от общинската инфраструктура;

Повишаване качеството на обслужване на гражданите. Осигуряване на единен източник на информация за администрацията, услугите и режимите, както и цялостен справочен инструментариум за функционирането наобщинската администрация;

Увеличаване на приходите в общинския бюджет;

Подобряване на инвестиционните и текущите разходи за всеки актив, както и приходите от неговата експлоатация;

Обвързано с целите на управлението планиране на разходите, ефективно управление на местните финанси и изграждане на добра контролна среда;

Постигане на ефективна координация между отделните административни звена и подобряване организацията на работата на общинската администрация.Оптимизиране на бюджетните разходи.

**ИКОНОМИКА**

**Стартегическа цел:** **Утвърждаване на община Шумен като добро място за правене на бизнес и развитие на устойчив интегриран туризъм.**

**Приоритет: Развитие на местната икономика и постигане на икономически растеж, основан на знанието и иновации чрез ефективно използване на ресурсите и привличане на инвестиции.**

**Цел: Насърчаване на предприемачеството, подкрепа за създаването и развитието на малки и средни предприятия.**

Срок за изпълнение – 2019г.

**Мерки и дейности:**

Разработване на Програма за насърчаване на малките и средните предприятия на територията на община Шумен, която да бъде широко обсъдена с представители на малкия и средния бизнес;

Подкрепа на дейността на предприятията и създаване на условия за технологично развитие и иновации чрез въвеждане на модерни информационно-комуникационни технологии, внедряване на иновативни технологични системи, насърчаване на енергийната ефективност и използване на енергия от възобновяеми енергийни източници;

Подобряване на управлението и контрола върху дейността на общинските търговски дружества и предприятия с ясно разпределение на правомощията и отговорностите на Общинския съвет, кмета и ръководителите на дружествата и предприятията;

Широко прилагане на публично-частното партньорство за създаване на нови търговски дружества с общинско участие в капитала чрез предоставяне на терени, сгради, техническа инфраструктура на частни партньори срещу дял в капитала с ангажименти на частния партньор за инвестиции и работни места;

Извършване на необходимите проучвания за развитие на икономика, основана на знанието в общината, съвместно с представителните организации на бизнеса, научните и развойни звена;

Прилагане на съвременни модели за диалог и партньорство между местните власти, бизнеса и неправителствените организации чрез механизмите на информиране, консултиране и ангажиране;

Насърчаване на предприемачеството, прилагане на добри практики за взаимодействие и подкрепа от местната власт на проекти с важно за общината икономическо и социално значение.

**Очаквани резултати:**

Увеличаване на броя фирми с въведени модерни информационно-комуникационни технологии и иновативни технологични системи, с подобрена енергийна ефективност и намаляване на потреблението на енергия.

**Цел: Повишаване на качеството на предоставяните на бизнеса услуги.**

Срок за изпълнение – 2019г.

**Мерки и дейности:**

Подобряване на административното обслужване и осигуряване на текуща информация за отворени схеми за финансиране;

Развитие на Е-обслужване с цел намаляване на предпоставките за корупция, усъвършенстване на системата на оказваните административни и технически услуги на бизнеса и гражданите, ефективно прилагане на модела „обслужване на едно гише“.

**Очаквани резултати:**

Нововъведени и подобрени общински услуги за бизнеса, предоставени консултации на бизнеса от Областния информационен център.

**Цел: Привличане на местни и чуждестранни инвестиции в местната икономика в производства с висока добавена стойност.**

Срок за изпълнение – 2019г.

**Мерки и дейности:**

Подобряване състоянието на техническата инфраструктура на общината в града и селата;

Развитие на инфраструктурата на Промишлена зона Запад и Индустриален парк - Шумен чрез инвестиции в електроснабдителната, водоснабдителната, канализационната, газоснабдителната и съобщителните мрежи, уличното осветление, вътрешната пътна мрежа, системата за видеонаблюдение, озеленяване, изграждане на паркинги и спортни площадки;

Извършване на инвестиции за подобряване на околната среда;

Привличане на местни и чуждестранни инвестиции в местната икономика в производства с висока добавена стойност;

Подкрепа на усилията на частния партньор за запълване на територията на Индустриален парк - Шумен с функциониращи предприятия от реалния бизнес.

**Очаквани резултати:**

Увеличаване на площта от индустриалните зони с изградена модерна инфраструктура и на дела на фирмите в индустриалните зони на гр. Шумен, възползващи се от изградената инфраструктура.

**Цел: Развитие на селското и горско стопанство.**

Срок за изпълнение – 2019г.

**Мерки и дейности:**

Стимулиране на развитието на устойчиво и високоефективно селско стопанство чрез подпомагане на предоставянето на стартова помощ за развитие на малки стопанства от млади фермери, реализиране на инвестиции в преработка на селскостопанска продукция и прибавяне на добавена стойност и модернизиране на земеделските стопанства;

Поддържане и съхраняване на горските ресурси и развитие на горското стопанство чрез подобряване на превантивните дейности за борба с горски пожари и подобряване на икономическата стойност на горите;

Ограничаване на административното регулиране и административния контрол на бизнеса в дейностите от компетентност на общината и лобиране за това пред държавните органи;

Подкрепа на образователната система и трудовия пазар за подобряване на качеството на работната сила;

Ефективен контрол за ограничаване на сивата икономика, която води до преки загуби на фиска и се отразява негативно върху конкурентоспособността на предприятията.

**Очаквани резултати:**

Увеличаване на броя на създадените от млади фермери стопанства, както и на броя на модернизираните стопанства;

Увеличаване на площта горски територии с предотвратени пожари;

Реализиране на инвестиции за подобряване на устойчивостта и стойността на горските екосистеми.

**ТУРИЗЪМ**

**Стратегическа цел: Да се повиши привлекателността на община Шумен. Районът да се превърне във водеща туристическа дестинация чрез целенасоченото и функционално използване на културно – историческото наследство и природните ресурси. Развитие на устойчив интегриран туризъм, който да донесе социални и икономически ползи.**

**Приоритет: Развитие на устойчив интегриран туризъм.**

**Цел: Усвояване на туристическия потенциал**

Срок за изпълнение – 2019г.

**Мерки и дейности:**

Позициониране на община Шумен като туристическа дестинация в по – висок клас на националния и световния туристически пазар като качество на предлагания продукт и добавена стойност;

Увеличаване на дела на специализираните видове туризъм за целогодишна и по – интензивна натовареност – балнео, спа и уелнес, културен (във всичките му форми – исторически, археологически, етнографски и поклонически), еко и селски, приключенски, познавателен, спортен, конгресен, ловен, голф, винен и гурме туризъм и др.;

Стимулиране на интегрирано развитие на туризма чрез изграждане на подходящи организационни структури, координация на предлагането и прилагане на регионално диференцирана държавна туристическа политика;

Опазване и устойчиво използване на туристическите ресурси, в това число природни, културни и антропогенни;

Извършване на консервационни и реставрационни работи на обекти – паметници на културата;

Привличане на средства по европейски проекти и други финансови източници.

**Очаквани резултати:**

Увеличаване на приходите от туризъм и съпътстващи дейности.

Създаване на работни места.

**Цел: Разнообразяване на туристическото предлагане**

Срок за изпълнение – 2019г.

**Мерки и дейности:**

Насърчаване на развитието на туристическите атракции и развитие на свързаната с тях инфраструктура.

Подобряване на сътрудничеството между институциите на централно и местно ниво и представителите на туристическата индустрия, създаване на възможности за развитие на партньорства с градовете Варна, Бургас, София, Велико Търново.

Повишаване на качеството на образование и обучение, увеличаване на професионалните умения и информираност на заетите в туризма.

Разработване на туристически продукт съвместно с общините Велики Преслав и Каспичан, съставяне на туристически пакети: “От тука започва България“ (Плиска, Велики Преслав, Мадара, Паметник „1300 години България“, „Шуменска крепост“), изграждане на велоалея “1300 години България”;

Организиране на културни събития според културния календар на общината и стимулиране на организирането на нови фестивали и културни мероприятия.

**Очаквани резултати:**

Създадени регионални туристически продукти и разработени туристически маршрути;

Създадени нови и подобрени съществуващи туристически атракции;

Подобряване на обслужването в бранша.

**Цел: Подобряване на информационното осигуряване на туризма.**

Срок за изпълнение – 2019г.

**Мерки и дейности:**

Предоставяне от Туристическия информационен център на цялостна информация за възможностите за туризъм в региона, туристическите маршрути, туристически продукти, музеи и галерии, места за настаняване и заведения за хранене и развлечения;

Създаване на ГИС система към информационния център и подобряване на маркетинга и рекламата.

**Очаквани резултати:**

Увеличен брой туристи.

**ИНФРАСТРУКТУРА И БЛАГОУСТРОЯВАНЕ**

**Стратегическа цел: Провеждане на градоустройствени решения като фактор, допринасящ за икономическия растеж и за подобряване на жизнената среда.**

**Приоритет: Подобряване на състоянието на инфраструктурата**

**Цел: Благоустрояване и обновяване на общинския център**

Срок за изпълнение – 2019г.

**Мерки и дейности:**

Обновяване на градската среда, благоустрояване и реновация на публични пространства, включително достъпна среда;

Изграждане на детски площадки, поддържане на зелените площи, автоматизирани системи за напояване на зелените пространства;.

Проектиране и изграждане на Многофункционална спортна зала „Арена - Шумен“;

Развитие на вторични градски центрове и създаване на допълнителни възможности за осъществяване на производствени и складови дейности;

Изработване и реализация на проект на цялостна мрежа за алтернативно придвижване (велоалеи);

Подобряване на транспорта и транспортните мрежи;

Развитие на система за интегриран градски транспорт;

Провеждане на обществени обсъждания, конкурс за идейни решения за довършване на „кулата“ на БТК, мерки за естетизирането й и пълноценно включване в градския силует;

Изграждане на енергоефективно улично осветление;

Внедряване на система за видеонаблюдение.

**Очаквани резултати:**

Подобряване на качеството и повишаване на атрактивността на градската среда, подобряване на сигурността на гражданите.

**Цел: Благоустрояване и обновяване на населените места в общината.**

Срок за изпълнение – 2019г.

**Мерки и дейности:**

Благоустрояване и реновация на обществените места – площади, паркове;

Изграждане на детски площадки, поддържане на зелените площи, автоматизирани системи за напояване на зелените пространства;

Рехабилитация на сградите на кметствата;

Благоустрояване на гробищните паркове;

Изграждане на енергоефективно улично осветление;

**Очаквани резултати:**

Подобряване на качеството на живот в населените места на общината.

**Цел: Рехабилитация, реконструкция и поддържане на В и К.**

Срок за изпълнение – 2019г.

**Мерки и дейности:**

Приключване на Интегриран воден цикъл –II – продължаване и довършване на подмяната на канализационна система в гр. Шумен и Пречиствателната станция за отпадни води;

Рехабилитация и изграждане на нови водопроводни и канализационни мрежи в селата;

Проектиране и изграждане на Пречиствателна станция за питейни води;

Рехабилитация на съществуващи шахтови кладенци и помпени станции;

Проектиране на довеждащ водопровод.

**Очаквани резултати:**

Новоизградени водопроводни и канализационни мрежи;

Подобряване на качеството на водата;

Подобряване на качеството на живот в селата.

**Цел: Реконструкция и рехабилитация на уличните мрежи и обществени паркинги.**

Срок за изпълнение – 2019г.

**Мерки и дейности:**

Благоустрояване и обновяване на входно-изходните артерии на града;

Оформяне и благоустрояване на бул."Ришки проход";

Рехабилитация на улици, тротоари и пешеходни алеи;

Изграждане на паркинги в Централната градска част;

Разширяване на входната артерия от кв.”Макак” и оформянето й като втора естествена връзка чрез околовръстния път с АМ “Хемус“ в съответствие с ОУП и предвиждане на двустранно успоредно паркиране;

Проектиране на втория крайречен булевард по ул. “Марица“ и извеждането му в посока кв. “Макак”;

Продължаване на действията по оптимизиране на габаритите на основни улици и разработване на схема за облекчаване на паркирането на леки автомобили чрез изграждане на допълнителни ленти за успоредно паркиране.

**Очаквани резултати:**

Подобряване на организацията на движение и паркиране за гражданите и гостите в града.

**ЕКОЛОГИЯ**

**Стратегическа цел: Подобряване на жизнената среда и постигане на устойчиво развитие на условията на живот.**

**Приоритет: Опазване на околната среда и природното богатство.**

**Цел: Намаляване на замърсяването на атмосферния въздух.**

Срок за изпълнение – 2019г.

**Мерки и дейности:**

Изготвяне на шумова карта на местата с най-голямо шумово замърсяване в града;

Задължаване на всички автомобили, транспортиращи насипни материали, да бъдат оборудвани с платнища, съгласно чл.70(6) от Наредба №1/2005г.;

Замяна на пясъка с химически заместител против замръзване през зимния период;

Масово озеленяване на улиците и на местата, където дърветата са премахнати;

При одобряване на проекти за производствени обекти задължително да се изисква околовръстно озеленяване и паркоустрояване;

Провеждане на съвместен контрол с КАТ за изпусканите газове от автомобилите и спиране на колите с наднормено съдържание на замърсяващи вещества;

Контрол на строителните обекти в града и общината и предприемане на мерки срещу запрашаване на атмосферния въздух от временни депа за инертни материали.

**Очаквани резултати:**

Подобряване на качеството и намаляване на замърсяването на атмосферния въздух.

**Цел: Опазване на водите**

Срок за изпълнение – 2019г.

**Мерки и дейности:**

Завършване на биологичното, трето стъпало за азот и фосфор на градската пречиствателна станция и въвеждане в експлоатаци;.

Завършване на реконструкцията на ВиК мрежата по втория етап на интегрирания воден цикъл и въвеждане в експлоатация с помпени станции за Шумен и кв. “Дивдядово”;

Свързване на канализационната мрежа на кв. “Дивдядово” към ГПСОВ Шумен и прекратяване на замърсяването на язовир “Марашки”, където се заустват отпадъчните води от канализацията на кв. “Дивдядово”;

Реконструкция и подновяване на захранващия водопровод за гр. Шумен от яз. “Тича”;

Изграждане на Пречиствателна станция за питейни води за гр. Шумен;

Цялостно почистване на руслото на р. Енчова от м. “Топхане” до спортна зала “Младост“. Корекция и укрепване на бреговете на р. Енчова в участъка от бул.“Скобелев“ по ул. „Марица“ до спортна зала „Младост“;

Недопускане на заустването на непречистени отпадъчни води във водни обекти; недопускане нови източници на отпадъчни води да се въвеждат в експлоатация без пречиствателно съоръжение. Контрол на промишлени и селскостопански обекти през почивни и празнични дни (масова практика е да се заустват отпадни води именно през този период).

**Очаквани резултати:**

По-високо ниво на опазване на водите и подобряване на качеството на питейните води.

**Цел: Подобряване на управлението на отпадъците.**

Срок за изпълнение – 2019 г.

**Мерки и дейности:**

Доизграждане на регионална система за управление на отпадъците, сепарираща и компостираща инсталации;

Реконструкция на ВиК системата и инсталацията за инфилтрат и оросяване на събирателния резервоар с помпена станция. Целта е да се прекрати замърсяването на местното дере и на р. Камчия с инфилтрат при обилни валежи и голям обем атмосферни води от Регионалното депо;

Довършване рекултивацията на старото депо в Шумен. Изграждане на клетка за строителни отпадъци;

Предоставяне право на избор на фирмите да сключат индивидуални договори за сметосъбиране и извозване или да участват в колективната система;

Разширяване системата за организирано разделно събиране на отпадъците и поставяне на съдове на необходимите места в града и селат;.

Проучване на възможноста и организиране на платено приемане на основни разделени отпадъци - стъкло, хартия, метали и пластмаса по квартали. Действащата система за разделно събиране не работи ефективно;

Набелязване и извършване на мониторинг на терени, които крият риск от замърсяване с отпадъци; изготвяне на план за действие спрямо засегнати терени от стари замърсявания и набелязване на конкретни мерки за отстраняване и недопускане на бъдещи замърсявания; почистване на незаконни сметища и ограничаване на достъпа до тях.

**Очаквани резултати:**

Чиста околна среда и запазено природно богатство.

**ЗДРАВЕОПАЗВАНЕ**

**Стратегическа цел: Повишаване качеството на живот на хората чрез интегрирана профилактика, ранна диагностика и ефективно лечение на заболяванията и уврежданията на населението.**

**Приоритет: Подобраване на здравните услуги и достъпа до тях.**

**Цел: Модернизиране на здравната инфраструктура.**

Срок за изпълнение – 2019 г.

**Мерки и дейности:**

Ремонт и рехабилитация на общинската и държавна здравна инфраструктура в общинския център;

Извършване на ремонт на сградите и изпълнение на мерки за подобряване на енергийната ефективност на здравните служби в населените места.

**Очаквани резултати:**

Подобряване на базата за предоставяне на здравни услуги и подобряване на качеството им.

**Цел: Оптимизиране на структурата на лечебната мрежа.**

Срок за изпълнение – 2019 г.

**Мерки и дейности:**

Преструктуриране на общински лечебни заведения;

Планиране на публичните инвестиции в общинското здравеопазване;

Насърчаване на частните инвестиции в общинското здравеопазване;

Прегрупиране на дейностите съобразно потребностите: стимулиране на общопрактикуващите лекари за разширяване обхвата на техните дейности, извеждане на специализирани медицински дейности в извънболничната помощ (еднодневна хирургия), оказване на медицинска помощ в дома на пациента и др.;

Създаване на предпоставки и условия за формиране на обединения на болниците за активно лечение на територията на област Шумен - МБАЛ - Шумен, МБАЛ - Нови пазар и МБАЛ - Велики Преслав, под формата на "консорциум" с оглед по-ефективно използване на наличните човешки и други ресурси, при запазена самостоятелност на търговските дружества.

**Очаквани резултати:**

Постигане на по-добра организация и по-ефикасна дейност на лечебните заведения.

**Цел: Преодоляване на задълбочаващия се дефицит на медицински кадри и намаляване на съществуващите дисбаланси във възможностите за профилактика и лечение в града и селата.**

Срок за изпълнение – 2019 г.

**Мерки и дейности:**

Предоставяне при преференциални наеми на кабинетите, покриване на транспортни и други разходи, осигуряване на общински жилища;

Използване на подходящи стимули за привличане и задържане в община Шумен на дефицитни медицински кадри чрез осигуряване на целеви средства от общинския бюджет (подпомагане на специализацията и придобиването на допълнителни квалификации, осигуряване на общински жилища, покриване на транспортни разходи и др.);

Подходящо стимулиране на лекари с определени медицински специалности и насърчаване работата им в лечебни заведения за болнична помощ, с оглед допълване на пакета дейности, които липсват или са недостатъчни в болниците;

Дългосрочно планиране на кадровото осигуряване на лечебните заведения в общината.

**Очаквани резултати:**

Постигане на кадрово осигуряване на здравеопазването в общинския център и населените места.

**Цел: Разработване и въвеждане на мерки за осигуряване на условия за промоция на здраве и профилактика на болестите сред уязвимите групи.**

Срок за изпълнение – 2019 г.

**Мерки и дейности:**

Провеждане на информационни кампании за профилактика на болестите сред уязвимите групи.

**Очаквани резултати:** Подобряване на информираността на гражданите и създаване на предпоставки за ранна профилактика.

**СОЦИАЛНА ПОЛИТИКА**

**Стратегическа цел: Социална политика, насочена към развиване на система от разнообразни и достъпни социални услуги, които да повишат качеството на живот на децата и семействата, местните общности, групите лица в риск и да подкрепят пълноценната им реализация, отговаряща на реалните нужди на хората.**

**Приоритет: : Създадаване на условия за пълноценно участие в обществения живот на хората в неравностойно положение и с риск от социално изключване чрез предоставянето на достъпни и качествени социални услуги и грижа.**

**Цел: Подкрепа на местните общности, уязвимите групи и лицата в риск чрез преодоляване на неравномерността в развитието на социалните услуги, разширяване на обема, реформиране и оптимизиране на вече съществуващите.**

Срок за изпълнение – 2019 г.

**Мерки и дейности:**

Осигуряване на подходяща инфраструктура, подпомагаща социалното включване – рехабилитация, мерки за енергийна ефективност;

Осигуряване на достъпна архитектурна среда и транспорт за хора с увреждания с цел повишаване на тяхната мобилност - ремонт на тротоарни настилки и изграждане на алеи и рампи за осигуряване на достъп до сгради с обществено значение;

Ще продължат следните дейности:

Работа по трансформиране на трите специализирани институции за деца и младежи със/без увреждания в община Шумен;

Център за обществена подкрепа в гр. Шумен дейността ще бъде разширена при планирано увеличение на капацитета;

Семейно-консултативен центьр в Шумен - превенция, социална подкрепа и консултиране;

Пет центъра за настаняване от семеен тип в община Шумен - годишно ще предоставят на 67 деца и младежи със/без увреждания ежедневни грижи в среда, близка до семейната за деца, изведени от специализирани институции или в риск;

ЦСРИ в гр. Шумен - предоставя социални грижи на 25 деца в риск от уязвими общности;

Предоставяне на услуги на 61 деца с увреждания годишно в двата дневни центъра в област Шумен – в гр. Шумен и в с. Васил Друмев при планирано увеличение на капацитета;

Две наблюдавани жилища в гр. Шумен – предоставяне на услуги на шест младежи, изведени от СИ;

Увеличаване на броя на приемните семейства от 63 на 100 в общината;

Център за работа с деца на улицата в гр.Шумен - работа с 15 деца на улицата годишно, идентифицирани като неглижирани и за които е установена липса на родителска или друга заместваща грижа и контрол;

Общностен център за деца и семейства, ЗМБ за шест майки и шест деца, Кризисен център за деца и Център за майчино и детско здраве в гр. Шумен;

Две специализирани институции за възрастни хора с увреждания и стари хора в община Шумен – предоставяне на 24-часова грижа на 200 лица;

Три ЦСРИ в община Шумен - предоставяне на услуги на 90 деца и лица с увреждания;

Дневен центьр в гр. Шумен - социална работа с 12 лица с умствена изостаналост;

Защитено жилище в с. Царев брод - предоставяне на услуги на осем лица с психични разстройства;

Предоставяне на услугата “Домашен социален патронаж“ в община Шумен на 400 нуждаещи се лица годишно;

Предоставянето на топъл обяд на 110 нуждаещи се хора в община Шумен;

Функциониране на пенсионерските клубове в общината;

Повишаване компетенцията на служителите, с цел ресурсно обезпечаване и качествено предоставяне на социални услуги.

**Очаквани резултати:**

Ще се увеличи броят на обхванатите от социални дейности и ще се подобри качеството на предлаганите услуги.

**Цел: Разкриване на нови форми на социални услуги.**

Срок за изпълнение – 2019г.

**Мерки и дейности:**

Разкриване на нов Център за обществена подкрепа (ЦОП) в община Шумен, който ще предоставя комплекс от социални услуги на 25 потребители годишно на територията на община Шумен;

Разкриване на Дневен център за 40 деца с увреждания, Кризисен център за деца и жени, жертва на насилие с капацитет - 6 и Специализирана резидентна грижа за деца от 0 до 7-годишна възраст с потребност от постоянни здравни грижи в гр. Шумен;

Разкриване на три нови ЦНСТ в община Шумен за предоставяне на 24–часова грижа на 39 възрастни хора с увреждания и стари хора;

Разкриване на три нови дневни центъра в община Шумен, които ще обхванат годишно 80 лица с увреждания;

Изграждане на ново защитено жилище в гр.Шумен за предоставяне на услуги на осем лица с умствена изостаналост;

Изграждане на нов Център за почасови услуги в община Шумен, който ще предоставя годишно почасови услуги на общо 220 лица с увреждания и стари хора;

Разкриване на Център за временно настаняване в гр. Шумен - ще се предоставят услуги на 15 лица без дом;

Предоставяне на транспортна услуга „От врата до врата” за хора с тежки двигателни и множествени увреждания, при която се осигурява специализиран транспорт срещу заплащане;

Създаване на Консултативен съвет за социална интеграция и изграждане на мрежа между заинтересуваните страни в сферата на социалното включване, в това число и използване потенциала на неправителствени организации като фактор за въвеждане на съвременни модели на социално обслужване;

Разкриване на два дневни центъра с по 30 места, единия - в гр.Шумен, а другия - в с.Панайот Волов – предоставяне на социални услуги на лица в пенсионна възраст, за гр.Шумен - Център за настаняване от семеен тип за стари хора с капацитет 12 места;

Разкриване на Дневен център за възрастни хора с увреждания в с.Друмево, два центъра за настаняване от семеен тип за възрастни хора с умствена изостаналост и лица с деменция с капацитет 12 места всеки;

Окончателно пребазиране на Дома за стари хора;

Разкриване на Център за временно настаняване с регионално значение за лица в риск - такива без дом, в неравностойно социално положение, без доходи - за пълнолетни лица и хора с увреждания;

Разкриване на Център за седмична грижа в базата на Дома за деца в с.Васил Друмев за лица с увреждания;

Разкриване на нов център, предвид закрития център, функциониращ към ДМСГД, за деца с увреждания от 0-3 години;

По различни проекти ще се осигуряват социални асистенти, домашни помощници и лични асистенти.

**Очаквани резултати:**

Повишаване на нивото на социалното включване и увеличаване на разнообразието на предлаганите услуги.

**Цел: Осъществяване на сътрудничества и участие на партньори от свързаните сектори.**

Срок за изпълнение – 2019 г.

**Мерки и дейности:**

Приемственост, последователност, съгласуваност и партньорство между институциите и социалните партньори, прозрачност и информираност на обществото за провежданите политики, утвърдени в международните документи и конвенции за равни права и осигуряване на условия за развитие на всеки без значение на етническата принадлежност, пол, увреждане, възраст и социално положение;

Развиване на междусекторни и междуобщински социални услуги за деца и възрастни с цел оптимизиране на ресурсите и разширяване на достъпа за всички нуждаещи се;

Създаване на Консултативен съвет за социална интеграция и изграждане на мрежа между заинтересованите страни в сферата на социалното включване, в това число и използване потенциала на неправителствените организации.

**Очаквани резултати:**

Въвеждане на нови съвременни модели на социално обслужване.

**ОБРАЗОВАНИЕ**

**Стратегическа цел: Образованието – основен приоритет в политиката за икономически и социален просперитет на община Шумен.**

**Приоритет: Нов модел на образованието в община Шумен, отговарящ на съвременните социално-икономически условия и демографски характеристики в региона.**

**Цел: Изграждане на модерна мрежа от образователни институции, отговаряща на реалните потребности на трудовия пазар.**

Срок за изпълнение – 2019 г.

**Мерки и дейности:**

Цялостно преразглеждане на структурата на детските градини и училища и адаптирането им към новите социално-икономически реалности в общината;

Актуализиране на профилираното и професионалното образование в зависимост от реалните потребности на трудовия пазар;

Разкриване на спортно училище с възможности за професионално обучение;

Кардинална промяна на концепцията за извънучилищни занимания в ОДК и УСШ. Промяна на традиционните форми на занимания, които дублират училищната дейност и предлагане на съвременни, развиващи таланта и практическите умения на децата и учениците;

Осигуряване на по-добри битови условия на Средношколско общежитие „Младост“ и Средношколско общежитие № 2.

**Очаквани резултати:**

Подобряване на образователните услуги в унисон с потребностите на бизнеса и създаване на условия за трудова заетост.

**Цел: Подобряване качеството на образователната инфраструктура.**

Срок за изпълнение – 2019г.

**Мерки и дейности:**

Реализиране на мероприятия по енергийна ефективност за общообразователните училища;

Изграждане на нови открити и закрити спортни площадки и съоръжения в училищата и детски площадки в детските градини на общината;

Инсталиране на външни охранителни съоръжения и осветителни тела на сградите и прилежащите терени;

Създаване на добри условия за безопасно придвижване на децата и учениците към и от сградите на образователните институции;

Подобряване на условията за столово хранене на учениците в рамките на целодневната организация на учебния процес.

**Очаквани резултати:**

Подобряване на образователната инфраструктура и създаване на условия за предоставяне на качествени образователни услуги.

**Цел: Устойчиво финансово осигуряване на образователната система:**

Срок за изпълнение – 2019 г.

**Мерки и дейности:**

Повишаване относителния дял на финансиране на образованието с местни приходи с ръст от 0.5% ежегодно;

Съфинансиране на проекти по оперативни програми, допринасящи за развитие на образователната система;

Финансова подкрепа на иновативни разработки в средното и висшето образование;

Поетапно въвеждане на делегирани бюджети в детските градини.

**Очаквани резултати:**

Постигане на ефективно управление на финансовия ресурс.

**Цел: Изграждане на модерна система за оперативно информационно обслужване и комуникация с гражданите.**

Срок за изпълнение – 2019 г.

**Мерки и дейности:**

Въвеждане на система за електронна обработка на статистически и финансови оперативни документи между общинска администрация и образователните структури;

Въвеждане на електронна система за достъп и информационни услуги на гражданите, ползващи образователните услуги .

**Очаквани резултати:**

Осигуряване на своевременна информация и осъществяване на ефикасен контрол.

**Цел: Въвеждане на нови образователни технологии за увеличаване дела на неформалното образование.**

Срок за изпълнение – 2019 г.

**Мерки и дейности:**

Оптимизиране дейността на извънучилищните педагогически учреждения с кадри, форми и програми за неформално образование.

Разкриване на център за подкрепа на личностното развитие на децата и учениците.

Съвместни проекти с граждански сдружения и организации в областта на неформалното образование.

**Очаквани резултати:**

Прилагане на нови технологии в образователния процес и повишаване на привлекателността му.

**Цел: Повишаване интензитета и качеството на комуникация с държавните органи, училищните администрации, бизнеса и гражданите за реализиране успешни образователни политики.**

Срок за изпълнение – 2019 г.

**Мерки и дейности:**

Съвместно планиране на училищни и извънучилищни дейности с практико-приложна насоченост;

Развитие на съвместна проектна дейност както в инфраструктура, така и в иновативни педагогически технологии;

Изграждане на механизъм за съвместно планиране на потребността от кадри за шуменската икономика и социалните системи.

**Очаквани резултати:**

Кадрово обезпечаване на образователния процес.

**Цел: Прозрачно управление и гражданско участие в развитието на шуменската образователна система:**

Срок за изпълнение – 2019 г.

**Мерки и дейности:**

Създаване на експертни и консултативни органи към администрацията: Консултативен съвет на директорите в предучилищното образование; Консултативен съвет на директорите в училищното образование; Гражданско участие във Форум за качествено образование;

Активна роля на медийната среда за информиране на гражданите по проблеми на образованието;

Разработка и приложение на система за договаряне на образователните услуги между образователните институции и гражданите;

Развитие на доброволчеството сред родители, учители и ученици.

**Очаквани резултати:**

Увеличаване на подкрепата за отрасъла и по-голяма ангажираност към процеса от страна на медиите, неправителствените организации и гражданите.

**Цел: Подкрепа на научната и развойна дейност в средното образование и висшето образование.**

Срок за изпълнение – 2019 г.

**Мерки и дейности:**

Изграждане на Център за иновативна дейност и кариерно развитие ( Ц И Д К Р ), който ще подпомага дейността на администрацията, като организира:

* научни изследвания за решаване на практически проблеми в образователната система;
* ще изработва анализи и прогнози за развитие на образованието в общината;
* ще съдейства на бизнеса и училищата за планова подготовка на кадри и тяхната реализация;
* ще консултира кариерното развитие на децата и учениците.

**Очаквани резултати:**

Устойчиво развитие на образованието на база съгласуваност между всички участници в процеса.

**Цел: Активно сътрудничество с Шуменския университет за съвместни иновативни проекти.**

Срок за изпълнение – 2019 г.

**Мерки и дейности:**

Съвместни дейности за повишаване квалификацията на педагогическите кадри в общината;

Подобряване качеството на педагогическата дейност чрез внедряване на иновативни технологии за образование;

Нова организация на педагогическата практика на студентите в общинските образователни структури;

Реализация на съвместни инфраструктурни дейности;

Разработване на партньорски проекти по оперативни програми на Европейски съюз и МОН;

Организиране на съвместни научни форуми с национално и международно значение;

Подпомагане научната дейност на изявени студенти и научни дейци.

**Очаквани резултати:**

Повишаване на качеството на образователния процес в Шуменския университет.

**Цел: Подкрепа на талантливи деца и студенти и осигуряване на условия за тяхната реализация в икономически и социални системи.**

Срок за изпълнение – 2019 г.

**Мерки и дейности:**

Разработка на система за логистика и финансово подпомагане на талантливи деца, ученици, студенти, научни работници и изследователи, творци, за привличане на висококвалифициран потенциал от експерти за работа в социалните системи и икономиката в общината.

**Очаквани резултати:**

Създаване на условия за обхващане на талантливи ученици, студенти, изследователи и творци от системи за финансово подпомагане и задържането им на работа.

**КУЛТУРА**

**Стратегическа цел: Превръщане на културата и културно-историческото наследство на община Шумен в значим фактор за социално-икономическо развитие на региона.**

**Приоритет: Възстановяване и опазване на културното наследство и насърчаване на развитието на културните дейности.**

**Цел: Създаване на оптимални условия за организационно, финансово и технологично развитие на системата за култура в община Шумен.**

Срок за изпълнение – 2019 г.

**Мерки и дейности:**

Подпомагане развитието на културната инфраструктура и опазване движимото и недвижимо културно-историческо наследство;.

Подготовка и реализация на кадри за приоритетни области на културна дейност;

Създаване на механизъм за финансова подкрепа на индивидуалните и колективни културни продукти и дейности на творческите съюзи и организации.

**Очаквани резултати:**

Реставрирани паметници на културата, подобряване на инфраструктурата и материално-техническата база.

**Цел: Нова концепция за реализиране на публичните прояви и структуриране на календара на културните дейности в общината.**

Срок за изпълнение – 2019 г.

**Мерки и дейности:**

Балансиране на съотношението между елитарните, масовите и субкултурните прояви;

Съхраняване на значимите културни събития от международно и национално значение;

Засилено присъствие на разнообразни жанрови и етнокултурни творчески продукти;

Повишаване дела на националните и международни културни продукти;

Разработка и реализация на иновативни творчески продукти и публични прояви.

**Очаквани резултати:**

Повишаване на устойчивостта на развитие на културните прояви.

**Цел: Активизиране ролята на професионалните културни институти в обновяване облика на културната среда на общината.**

Срок за изпълнение – 2019 г.

**Мерки и дейности:**

Модернизиране на физическата и технологичната среда на културните институти;

Подкрепа на проектни предложения за европейско и национално финансиране;

Решаване на конкретни задачи за творческа дейност и творчески продукти.

**Очаквани резултати:**

Подобряване на нивото на творческите продукти.

**Цел: Укрепване и разширяване на читалищната дейност с цел предоставяне на равни възможности на населението за културни занимания.**

Организационно и финансово укрепване на читалищната дейност в общината;

Изграждане на система за кадрово обезпечаване и квалификация на читалищни специалисти;

Превръщане на читалищата в центрове за продължаващо обучение и личностно развитие на гражданите;

Модернизиране и обогатяване на читалищния библиотечен фонд;

Подобряване на технологичната база на читалищата.

**Очаквани резултати:**

Модернизиране на читалищната дейност.

**Цел: Възстановяване на културните контакти и реализиране на творчески проекти с градове от страната и чужбина.**

Срок за изпълнение – 2019 г.

**Мерки и дейности:**

Възстановяване на исторически обусловените от близкото минало връзки за културно сътрудничество с градове в чужбина;

Създаване на нови контакти със значими за Шумен европейски градове в културната и стопанската област;

Реализиране на проектни идеи за съвместни творчески продукции и публични събития с градове от чужбина;

**Очаквани резултати:**

Разнообразяване на творческите продукции и повишаване на интереса на потенциалните туристи.

**Цел: Разработване на модерна технология за реклама на община Шумен.**

Срок за изпълнение – 2019 г.

**Мерки и дейности:**

Реализиране на електронни рекламни продукти чрез съвременни методи и технологии;

Изграждане на модерно структурно звено за реклама с публично-частно участие;

Изработване на стратегия за реклама в национална и международна мрежа.

**Очаквани резултати:**

Разработен модерен рекламен продукт за община Шумен.

**Цел: Пълноценно използване на историческите и географските дадености на Шумен и региона за развитие на туризма.**

Срок за изпълнение – 2019 г.

**Мерки и дейности:**

Изграждане на нов модел на организационна структура за туристически мениджмънт в общината;

Привличане на подготвени специалисти за развитието на маркетинга и мениджъмнта в туристическата дейност;

Тясно взаимодействие и развитие на съвместни туристически продукти между публичните и частните субекти в общината;

Разработка на комплекс от туристически пакети за различните видове туризъм, специфичен за общината;

Разработка и внедряване на анимационни продукти и атракциони за туристите.

**Очаквани резултати:**

Разработени комплекс от туристически пакети за различните видове туризъм и внедряване на анимационни продукти и атракциони за туристите.

**Цел: Подкрепа на младежки творчески организации и съюзи, развиващи културна дейност.**

Срок за изпълнение – 2019 г.

**Мерки и дейности:**

Материално-техническа помощ за дейността на организациите за решаване на творчески задачи;

Организационна подкрепа за изява и представяне на културния продукт;

Финансова подкрепа за национални и международни изяви.

**Очаквани резултати:**

Представяне на културния продукт на национално и международно ниво.

**СПОРТ И МЛАДЕЖКИ ДЕЙНОСТИ**

**Стратегическа цел: Изграждане на нов модел за развитие на системата на спорта в община Шумен с цел повишаване качеството на живот на гражданите.**

**Приоритет: Модернизиране на спортната инфраструктура и подобряванена условията за развитие на спорта.**

**Цел: Подобряване на организационните, материалните и финансовите условия за развитието на спорта в общината.**

Срок за изпълнение – 2019 г.

**Мерки и дейности:**

Актуализиране на местната нормативна база за развитието на младежките дейности спорта и туризма (МДСТ);

Изграждане на многофункционална спортна зала „Арена – Шумен“;

Подобряване на условията за спорт на Ученически садион и Градски стадион „Панайот Волов“;

Създаване на ясни правила и механизми за финансиране, съобразени с постигнатите резултати, прозрачност и равнопоставеност при разпределяне на бюджетните средства на спортните клубове;

Създаване на административно-обществен орган по въпросите на спорта към кмета на общината;

**Очаквани резултати:**

Подобряване на условията за развитие на спорта.

**Цел:** **Създаване на условия за развитие на** **детско-юношеския спорт**.

Срок за изпълнение – 2019 г.

**Мерки и дейности:**

Повишаване качеството на спортно-състезателната работа в спортните школи и клубове;

Нови модели на партньорство между клубните школи, община Шумен, бизнеса и гражданите за развитието на детско-юношеските спортни школи;

Осигуряване на материална и финансова подкрепа за провеждане на спортно-тренировъчни лагери на детско-юношеските школи.

**Очаквани резултати:**

Включване на по-голям брой деца в спортните школи и клубове.

**Цел:** **Насърчаване и подкрепа на високото спортно майсторство.**

Срок за изпълнение – 2019 г.

**Мерки и дейности:**

Подготовка и привличане на спортни специалисти;

Разкриване на спортно училище в гр. Шумен;

Разработка и прилагане на система за публично-частно финансиране на приоритетни професионални спортове;

Предоставяне на жилища от общинския фонд на водещи спортисти и треньори.

**Очаквани резултати:**

Повишаване на качеството на спортната и тренировъчна дейност и укрепване на развитието на професионалния спорт.

**ОБЩИНСКА АДМИНИСТРАЦИЯ**

**Стратегическа цел: Реформиране на общинската структура, укрепване на институционалния капацитет и подобряване на административното обслужване.**

**Приоритет: Укрепване на институционалната среда в услуга на гражданите и бизнеса**

**Цел:** **Развитие на е-община.**

Срок за изпълнение – 2016 г.

**Мерки и дейности:**

Подобряване на ефективността на процесите в общинската администрация;

Изграждане на електронно управление;

Работа в мрежа с други административни структури;

Изграждане на информационна система за координация, управление и контрол на изпълнението на публичните политики.

**Очаквани резултати:**

Подобряване на обслужването на гражданите.

**Цел: Развитие на административния капацитет и повишаване на качеството на публичните услуги.**

Срок за изпълнение – 2019 г.

**Мерки и дейности:**

Усъвършенстване на капацитета за разработване и изпълнение на политики за местно развитие чрез повишаване на компетентността и квалификацията на служителите;

Мониторинг и контрол на изпълнениетона общинските политики на местно ниво чрез извършване на междинни и последващи оценки на Общинския план за развитие и Интегрирания план за градско възстановяване и развитие;

**Очаквани резултати:**

Повишаване на качеството на публичните услуги и съкращаванена сроковете за обслужване на гражданите и бизнеса.

**Цел: Повишаване на ефективността на изградените партньорски мрежи и създаване на платформи за международно сътрудничество.**

Срок за изпълнение – 2019г.

**Мерки и дейности:**

Прилагане на принципана партньорство чрез разработване на стратегия за включване на гражданското общество във формулирането и изпълнението на публичните политики;

Транснационално сътрудничество – обмяна на опит и добри практики с други административни структури на международно ниво.

**Очаквани резултати:**

Повишаване на качеството на предлаганите публични услуги.